Arvutiõpetuse ainekava

I kooliaste

**Õpetamise eesmärk**

Arvutiõpetuse põhieesmärk on ühtlustada laste arvutioskuse tase ja arvutialased teadmised personaal- ja tahvelarvuti tulemuslikuks rakendamiseks ainetunni eesmärkide

saavutamisel.

Arvutiõpetusega taotletakse, et õpilane:

* omandab infotehnoloogiavahendite iseseisva kasutamise oskused;
* teab arvuti kasutamise tervishoiu nõudeid (istumisasend, silmade harjutused,

arvuti kasutamise optimaalne aeg);

* saab aru ja kasutab arvutialast eestikeelset terminoloogiat;
* oskab kasutada enamkasutatavaid lihtsaid arvutiprogramme (tekstitöötlus, joonistamine, fotode töötlemine) õppetegevuseks iseseisvalt ja/või õpetaja juhendamisel;
* mõistab infotehnoloogia kasutamisega seostuvaid sotsiaalseid ja eetilisi aspekte.

Õppeaine ajaline maht:

* 2. klass 35 tundi (1 tund nädalas)

**Õppetegevuste loetelu**

1. tutvumine arvuti ajaloo, arvutieetika ja tervishoiuga;
2. Google otsingumootori lihtne kasutamine;
3. õppemängude ja -programmide kasutamine;
4. elektrooniliste töölehtede täitmine;
5. teksti sisestamine;
6. joonistamine;
7. tahvelarvuti äppide kasutamine.

**Õppesisu**

**Teoreetilised teadmised:**

* arvuti kasutamise tervishoiu reeglid;
* arvutiklassis käitumise ja arvutite kasutamise reeglid;
* arvutikomplekti osade nimetused – arvuti, monitor e kuvar, klaviatuur, hiir, kõlarid, printer;
* personaal- ja tahvelarvuti erinevused;
* mõisted klahv - seotud klaviatuuri mõistega, nupp - seotud hiire mõistega, ikoon, kursor, hiirekursor, fail, kaust, klõpsamine (üksik ja topeltklõps), lohistamine, kerimine (hiire keskmine nupp), salvestamine, dokumendi avamine, sulgemine; internet, internetiotsing, internetiaadress (URL);
* fail, kaust;
* internetiaadress, andmete valimise ja materjali sobivuse põhimõtted, autorikaitse;
* Paint pildi- ja fototöötlusvahendina.

**Praktilised oskused:**

* Personaal- ja tahvelarvuti käivitamine ja sulgemine, sisse- ja väljalogimine.
* klõpsamine (topeltklõps), lohistamine, märgistamine, kopeerimine, kleepimine/asetamine;
* programmi käivitamine ja sulgemine;
* koolis kasutatavatesse õpikeskkondadesse (Miksike, Nutisport) sisselogimine ning õpiülesannete täitmine seal;
* tõsteklahvi (shift) kasutamine suurtähe trükkimiseks ja märgistamiseks;
* klaviatuuri kolmandad märgid;
* kogu teksti märgistamine (Ctr+A)
* ühe märgi kustutamine vasakult (back) ja paremalt (delete) poolt kursorit;
* ühe käigu võrra tagasiminek (Undo, Ctrl+Z);
* programmi Paint graafikaga tutvumine, selle kasutamine joonistamiseks;
* tekstiredaktoris (MS Word) teksti sisestamine ja vormindamiselementidena kirjastiili, fondi värvi ja suuruse muutmine, teksti joondamine, tekstile pildi lisamine;
* teksti tausta värvimine, vormingu pintsli kasutamine (Format Painter)
* kausta loomine, faili salvestamine omanimelisse kausta, kaustast faili leidmine ja avamine;
* dokumendile internetist valitud pildi ja Paint (omajoonistatud) pildi lisamine.
* internetist märksõna järgi lihtsa materjali otsimine, interneti leheküljel liikumine;
* tahvelarvutis õppetöös kasutatavate äppide käivitamine ja õpiülesannete täitmine.

**I kooliastme lõpuks õpilane:**

* tunneb visuaalselt arvutikomplekti riistvara;
* teab olulisemaid ohutustehnika ja tervisekaitse nõudeid arvutiga töötamisel;
* oskab avada ja sulgeda personaal- ja tahvelarvutit;
* oskab avada ja kasutada joonistamiseks ja joonistusele teksti lisamiseks programmi Paint;
* oskab programmis Word teksti sisestada, vormindada ja redigeerida;
* oskab tekstile lisada Paint-is kujundatud pilti;
* oskab luua kausta;
* oskab töö oma kausta salvestada ja sealt oma töö avada;
* oskab kasutada veebikeskkondi õppimise toetamiseks;
* oskab teisaldada ja kopeerida pilti ja teksti samale või teisele töölehele;
* oskab salvestada oma tööd (ning hilisemaid täiendusi) ettenähtud asukohta;
* oskab kasutada õpiotstarbelisi mänge ja õpitarkvara nii personaal- kui tahvelarvutis;
* oskab käivitada Interneti otsingumootoreid (Google); valida veebilehitsejat ning seda otstarbekalt ja eetiliselt kasutada;
* teab ja kasutab õpitud arvutialaseid põhimõisteid, oskab kirjeldada arvuti

kasutamisel tekkinud probleemi;

* oskab kasutada arvutit õppematerjali otsimisel;
* oskab kasutada tahvelarvutis õppetöös vajaminevaid äppe.

**Hindamine**

Hinnatakse õpilaste tunnitöö aktiivsust ning püüdlikkust, samuti õpitud oskuste kasutamist iseseisvate tööde ning ainealaste ülesannete puhul.